Osman I.a 1326an hil eta handik ehun urtera, Otomandar Erresuma Ekialdeko Mediterraneoan eta Balkanetan nagusitzen hasi zen. Hasieran poliki-poliki, baina gero eta indar handiagoz.
Gallipoli 1354an hartu zuten, Bizantziar Inperioa bere lurralde kontinentaletatik banatuz; Salonikiko hiri garrantzitsua (garai hartan Londres baino biztanleria handiagoa zuena) veneziarrengandik hartu zuten 1387an, eta 1389ko Kosovoko guduan turkiarren garaipenak eskualdean serbiar boterearen amaiera markatu zuen, Otomandarren hedapenari bidea irekiz Europako gainerako herrialdeetan.